કલોલ અને છત્રાલમાં બે કોમ વચ્ચે વૈમનસ્ય વણસી રહ્યું છે. પોલીસ અને ટોળા વચ્ચે ઝપાઝપીની અનિચ્છનિય ઘટના બની હતી. તે ઉપરાંત સામસામે પથ્થરમારો થયો હતો. તેના પગલે શહેરમાં ગમે ત્યારે પલીતો ચંપાય અને ભડકો થાય તેવી તંગ સ્થિતિ વર્તાઇ રહી હોવાથી કલોલ શહેરમાં એસઆરપીની બે કંપની, એસઓજી અને એલસીબીની ટીમ, હેડક્વાર્ટરથી મગાવાયેલો વધારાનો પોલીસ બંદોબસ્ત અને જિલ્લના તમામ પોલીસ મથકના પીઆઇ અને પીએસઆઇને શહેરમાં બંદોબસ્ત માટે ગોઠવી દેવામાં આવ્યા છે.